  Виталий Пронин Украинаысь Россие беженец чотын выжыны турттӥсьёслэн лыдзы берло нуналъёсы 80 процентлы йылӥз. Кунысьтымы миграцияя ёзъёсы вазиськисьёслэн лыдзы нуналлы быдэ 20 процентлы ӝутске. Украинаысь пегӟем калык Россилэсь гражданствозэ басьтыны мылкыд каре.Тодады вайытон вылысь: Украинаысь Вылӥ Рада 22-тӥ феврале президентэз В. Януковичез кужмысь улляз но конституцизэ выльдӥз. Та кунысь куд-ог улосъёс, соос пӧлын Крым но, выль властьлы оскемысь дугдӥз. Россиысь кунгожсьӧр кусыпъёсъя министерство ивортэмъя, Украинаысь туала власть законъёссылэсь куронъёссэ чаклатэк кивалтэ. Крымысь военнослужащийёс кылдытӥзы ни автономия республиказылэсь нимаз вооружённой отрядъёссэ. Украинаын президентэз быръён чакламын туэ 25-тӥ майлы. Крымын референдум ортчоз 16-тӥ мартэ. Наталья Седова Туспуктэм: lidernews.com Теги: кунгожсьрын Украина  